Na temelju članka 17. stavak 1. podstavka 4. Zakona o sustavu civilne zaštite („Narodne novine“ broj 82/15, 118/18 i 31/20), članka 13. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16) članka 5. Uredbe o sastavu i strukturi postrojbi civilne zaštite („Narodne novine“ broj 27/17) i članka 36. Statuta Općine Vladislavci ("Službeni glasnik" Općine Vladislavci broj 3/13, 3/17, 2/18, 4/20, 5/20- Pročišćeni tekst , 8/20 i 2/21), Općinsko vijeće Općine Vladislavci dana 09. ožujka 2021. godine donosi

**O D L U K U**

**o osnivanju postrojbe civilne zaštite opće namjene**

**Općine Vladislavci**

Članak 1.

Ovom se Odlukom sukladno postojećoj Procjeni rizika od velikih nesreća za Općinu Vladislavci, osniva postrojba civilne zaštite opće namjene Općine Vladislavci.

Članak 2.

Postrojba civilne zaštite opće namjene osniva se za provođenje mjere civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava.

Članak 3.

Sukladno članku 6. Uredbe o sastavu i strukturi postrojbi civilne zaštite („Narodne novine“ broj 27/17) postrojba civilne zaštite opće namjene Općine Vladislavci sastoji se od:

* upravljačke skupine i
* dvije operativne skupine.

Upravljačka skupina sastoji se od dva pripadnika, a svaka operativna skupina sastoji se od osam (8) pripadnika. Svaka operativna skupina ima svoga voditelja.

Članak 4.

Osobama koje su raspoređene u postrojbu civilne zaštite opće namjene izdaje se iskaznica pripadnika civilne zaštite.

Članak 5.

Evidenciju pripadnika postrojbi civilne zaštite opće namjene vodi Jedinstveni upravni odjel Općine Vladislavci.

Članak 6.

Sredstva potrebna za ustrojavanje, opremanje, osposobljavanje i djelovanje Postrojbe civilne zaštite opće namjene osiguravaju se u proračunu Općine Vladislavci.

Članak 7.

Stupanjem na snagu ove Odluke prestaje važiti Odluka o osnivanju postrojbe civilne zaštite opće namjene Općine Vladislavci, („Službeni glasnik“ Općine Vladislavci broj 4/10).

 Članak 8.

 Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 810-06/21-01/01

URBROJ: 2158/07-01-21-02

Vladislavci, 09. ožujka 2021.

PREDSJEDNIK

OPĆINSKOGVIJEĆA

Krunoslav Morović